जगतमन्दिर र विनायक क्वाटरफाइनलमा
जगतमन्दिर दोस्रो वडा अध्यक्ष कप अन्तरविद्यालय फुटबल प्रतियोगितामा मंगलबार क्वाटरफाइनलमा प्रवेश गरेको छ ।
काठमाडौँ — जगतमन्दिर दोस्रो वडा अध्यक्ष कप अन्तरविद्यालय फुटबल प्रतियोगितामा मंगलबार क्वाटरफाइनलमा प्रवेश गरेको छ ।जगतमन्दिरले पुष्पलाललाई ४–० गोलले पराजित गर्‍यो । जगतका म्यान अफ द म्याच सन्देश सिम्खडाले २, सुविन गिरी र सिमोन खड्काले १–१ गोल गरे ।काठमाडौं महानगरपालिका वडा ७ को आयोजनामा भइरहेको प्रतियोगितामा विद्यासदन, विनायक र विनायक सिद्धि पनि क्वाटरफाइनलमा पुगेका छन् ।विद्यासदनले लुम्बिनी एकेडेमीलाई २–० गोलले हरायो । समीर क्षेत्री र म्यान अफ द म्याच विकेश मुखियाले १–१ गोल गरे । विनायकले ओम स्कुललाई ४–१ गोलले पराजित गर्दा म्यान अफ द म्याच जेसङ बमजनले ह्याट्रिक र सविन राईले १ गोल गरे ।चावहिल मैदानमा विनायक सिद्धिले पशुपति ‘ए’ माथि १–० को जित दर्ता गर्‍यो । समीर थापाले विजयी गोल गरे ।